Walter Brennan
Store norske leksikon,Kunst og estetikk,Film, TV og teater,Film og TV,Nord-amerikansk film og TV,Nord-amerikanske skuespillere
Walter Brennan var en amerikansk filmskuespiller. Han er en av Hollywoods betydeligste og flittigste karakterskuespillere.
Blant et meget stort antall roller huskes ikke minst hans Muff Potter i The Adventures of Tom Sawyer (Tom Sawyers bedrifter, 1938), spillet mot Humphrey Bogart i To Have and Have Not (Å ha og ikke ha, 1944) og den dystre rollen som overhodet for Clanton-familien i John Fords My Darling Clementine (Hevnerne fra Tombstone, 1946).Han vant sine tre birolle-Oscar-priser for Come And Get It (Skogens menn, 1936), Kentucky (Fullblods, 1938) og The Westerner (1940), og var en troverdig og fargerik western-figur i Howard Hawks' Red River (1948) og Rio Bravo (1959). Brennan ble Oscar-nominert for sin birolle i Sergeant York (1941). Les mer i Store norske leksikon Film i USA